Ég lifi í draumaheimi þessa dagana þar sem mig dreymir stanslaust um komandi brúðkaup og ég reyni að hugsa uppá hlutum til að fullkomna planið fyrir stóra daginn . Ég er alveg harðákveðin í því eftir að ég sá þessar myndir að ef veður leyfir þá verða okkar myndir teknar undir berum himni . En þó veður leyfi það kannski ekki þá gæti það nú bara samt verið gaman – ég rak augun í regndropa á jakkafötum brúðgumans á einni mynd en það er ekki að sjá á fyrirsætunum að þeim líði illa : ) Svo ég láti nú klæðnaðinn fylgja með þá er brúðguminn hér í fötum frá Herragarðinum – allt um brúðina aðeins neðar í færslunni . Hér finnst mér brúðarförðunin alveg fullkomin – svona myndi ég vilja hafa mína , varirnar eru alveg fullkomnar ! Blúndutoppurinn finnst mér sérstaklega fallegur . Skartgripahönnuðurinn og myndhöggvarinn Hansína Jens hannaði það . Ekki leiðinlegt að taka sig til fyrir stóra daginn á þessum stað – verst hvað staðsetningin á brúðkaupinu okkar er langt frá Nesjavöllum : ) Stílisti : Díana BjarnadóttirLjósmyndari : Aldís PálsdóttirFörðun : Guðbjörg HuldísHár : Katrín SifFyrirsætur : Vera Hilmars og Henning Jónasson hjá Eskimo Models Ó hvað ég hlakka til dagsins míns – ég er dauðöfundsjúk útí allar þær sem gifta sig fyrir stóra daginn minn sem má alveg fara að koma : )